آمریکا بیرلشمیش دؤولتلرینین پرزیدنتی دونالد ترامپ، ایرانا دمیر، چئلیک، پاخیر و آلومینیوم سئکتورلارینا قارشی تحریم گتیره‌ن باشقانلیق قرارینی ایمضالادی.
آغ ائو، قرارنامه‌ نی یازی‌لی بیر آچیقلامایلا بیلدیردی.
بونا گؤره آمریکا بیرلشمیش دؤولتلری رهبرلیگی، ایرانین دمیر، چئلیک، آلومینیوم و پاخیر سئکتورلارینی هدف آلان تحریملری تطبیق ائدیر.
آمریکا بیرلشمیش دؤولتلرینین ایرانلا نوکلئر آنلاشمادان آیریلماسینین ۱.جی ایل دؤنومونه راست گلن قرارنامه حاقین‌دا ترامپ،
"ایرانین نفت دیشی ان اؤنم‌لی صادرات گلیرلرینین قایناغی اولان دمیر، چئلیک، آلومینیوم و پاخیر سئکتورلارینا تحریملار گتیره‌ن باشقانلیق قرارینا ایمضا آتیرام" ایفاده‌لرینی ایشلتدی.
ترامپ، ایرانین نوکلئر آنلاشما پروسه‌سین‌ده ترور مرکزلرینه دستک وئرمه‌یه داوام ائتدیگینی، موشکلر گلیشدیردیگینی و بؤلگه‌سل چاتیشمالاردا رول اوینادیغینی ساووناراق،
"آلدیغیمیز قرارلار نتیجه‌سین‌ده آرتیق ایران رژیمی ترورو دستکله‌مه قایناقلارینی تاپماق‌دا چتین‌لیک چکیر، اقتصادی گؤزلنیلمز بیر دپر‌سیونا گیریر، حکومت گلیرلری قورور و تورم کنترلدان چیخیر" دگرلندیرمه‌سینی وئردی.
ترامپ رهبرلیگی، ۸ می ۲۰۱۸ده، ایران ایله ۲۰۱۵ده ایمضالانان نوکلئر آنلاشمادان چکیلدیگینی آچیقلامیشدی.
آردین‌دان تهران رهبرلیگینین نفت صادراتینی هدف آلان تحریملری تطبیق ائد‌ن آمریکا بیرلشمیش دؤولتلری، گئچه‌ن آی دا ایران اینقیلاب محافظلرینی "خاریجی ترور هؤرگوتلری" لیسته‌سینه آلمیشدی.
ایران خاریجی ایشلر ناظری جاواد زریف ده دونه‌ن، آمریکا بیرلشمیش دؤولتلری-این نووه موقاویله‌دن بیرترف‌لی چکیلمه‌سینه قارشی‌لیق اؤلکه‌سینین نووه فعالیتلرینین بیر حیسه‌سینی یئنی‌دن حیاتا کئچیرمه‌یه باشلایاجاغینی آچیقلامیش‌دی.
